title: Решение (ОВППС) 2017/1425 на Съвета от 4 август 2017 година относно действие на Европейския съюз за стабилизиране в Мопти и Сегу

text:
               5.8.2017

               BG

               Официален вестник на Европейския съюз

               L 204/90

         РЕШЕНИЕ (ОВППС) 2017/1425 НА СЪВЕТА
   от 4 август 2017 година
   относно действие на Европейския съюз за стабилизиране в Мопти и Сегу
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 21 март 2011 г. Съветът приветства стратегията на Европейския съюз за сигурност и развитие за Сахел (наричана по-долу „стратегия на ЕС за Сахел“), като подчерта, че Съюзът има дългосрочен интерес от намаляване на несигурността и подобряване на развитието в региона на Сахел.

               (2)

               На 9 февруари 2015 г. Съветът изтъкна отново ангажимента си да подкрепя Мали по пътя към развитие, мир, помирение и стабилност. Неразделна част от това е постигането на напредък от правителството на Мали по отношение на управлението, демокрацията, принципите на правовата държава, реформата на съдебната система и сектора за сигурност и борбата срещу безнаказаността.

               (3)

               През февруари 2017 г. правителството на Мали прие „План за цялостно повишаване на сигурността в централните региони“ с цел да се противодейства на нарастващата несигурност и да се възстанови присъствието на гражданската администрация в централния регион (Мопти и Сегу) на Мали.

               (4)

               На 26 юни 2017 г. Комитетът по политика и сигурност (КПС) постигна съгласие по концептуална бележка за действие за стабилизиране в Мопти и Сегу, което да се изпълнява от екип на ЕС за стабилизиране под егидата на делегацията на Съюза в Мали.

               (5)

               На 10 юли 2017 г. Мали изпрати писмо до върховния представител на Съюза по въпросите на външните работи и политиката на сигурност (ВП), с което прикани Съюза да подпомогне възстановяването на гражданската администрация в централния регион на Мали чрез разполагането на екип за стабилизиране,

         ПРИЕ НАСТОЯЩОТО РЕШЕНИЕ:
   Член 1
   Действие на ЕС за стабилизиране
   1.   Съюзът предприема действие за стабилизиране в Мопти и Сегу. Действието се изпълнява от екип на ЕС за стабилизиране под егидата на делегацията на Съюза в Мали в рамките на оперативна фаза от 12 месеца.
   2.   Екипът на ЕС за стабилизиране действа в съответствие с целите, посочени в член 2, и изпълнява задачите, посочени в член 3.
   3.   ВП отговаря за изпълнението на настоящото решение.
   Член 2
   Цели
   Екипът на ЕС за стабилизиране подпомага националните планове и политики на Мали, като консултира властите на Мали по въпроси на възстановяването и разширяването на гражданската администрация в централния регион на страната, в съответствие с международните стандарти, като първостепенната цел е подкрепа и утвърждаване на демокрацията, принципите на правовата държава, правата на човека и равенството между половете чрез укрепване на цялостното управление в този регион.
   Член 3
   Задачи
   За да бъдат постигнати целите на действието на ЕС за стабилизиране, екипът на ЕС за стабилизиране:

               а)

               консултира властите на Мали в Мопти и Сегу по въпроси на националните планове и политики на Мали, включително въпроси, свързани с управлението, и подпомага планирането от страна на властите на Мали на дейности, насочени към връщането на гражданската администрация в региона, като осигурява тясна координация с всички заинтересовани участници от Съюза и съответните програми на Съюза в Мали;

               б)

               консултира властите на Мали в Мопти и Сегу относно изпълнението на планираните дейности по буква а), включително чрез засилен диалог между властите на Мали и местното население, като се обръща специално внимание на изпълнението на Резолюция 1325 (2000) на Съвета за сигурност на Организацията на обединените нации;

               в)

               улеснява междуведомствената координация по въпроси на управлението, отнасящи се до Мопти и Сегу, както и координацията между съответните министерства на Мали и провинциите Мопти и Сегу.

         Член 4
   Структура на екипа на ЕС за стабилизиране
   1.   Екипът на ЕС за стабилизиране допълва действията на делегацията на Съюза в Мали и мисиите по линия на ОПСО в Мали. Екипът действа в Бамако, Мопти и Сегу.
   2.   Ръководителят на делегацията на Съюза в Мали е ръководител на екипа на ЕС за стабилизиране.
   3.   Ръководителят на екипа на ЕС за стабилизиране се подпомага от заместник-ръководител на екипа за целите на ежедневното изпълнение на действието на ЕС за стабилизиране.
   4.   ЕСВД определя звено за контакт на екипа на ЕС за стабилизиране в седалището на службата.
   5.   Делегацията на Съюза в Мали осигурява логистична подкрепа за екипа на ЕС за стабилизиране в региона.
   Член 5
   Ръководител на екипа на ЕС за стабилизиране
   1.   Ръководителят на екипа на ЕС за стабилизиране следи за правилното и ефективно изпълнение на задачите на екипа, включително като дава указания на заместник-ръководителя на екипа.
   2.   Ръководителят на екипа на ЕС за стабилизиране носи общата отговорност за обезпечаване на доброто изпълнение на задължението на Съюза за полагане на дължима грижа.
   3.   Ръководителят на екипа на ЕС за стабилизиране отговаря за упражняването на дисциплинарен контрол над екипа. Дисциплинарни действия по отношение на командирования персонал се предприемат от командироващия национален орган в съответствие с националните му правила или от съответната командироваща институция на Съюза или ЕСВД.
   4.   Ръководителят на екипа на ЕС за стабилизиране отговаря за това да се гарантира, че интегрирането на принципа на равенство между половете е неразделна част от действията на екипа на ЕС за стабилизиране и че тази работа се координира със службата на главния съветник на ЕСВД по въпросите на равенството между половете.
   5.   Ръководителят на екипа на ЕС за стабилизиране улеснява координацията на дейностите на екипа с тези, предприемани от държавите членки и мисиите на Съюза по линия на ОПСО в Мали.
   Член 6
   Персонал
   1.   Екипът на ЕС за стабилизиране, включващ неговия заместник-ръководител, се състои основно от персонал, командирован от държавите членки, институциите на Съюза или ЕСВД. Ръководителят на екипа може да наема персонал, в зависимост от нуждите, на договорна основа, по-специално ако необходимите функции не са осигурени от персонала, командирован от командироващия орган.
   2.   Всеки командироващ орган поема разходите, свързани с командирования от него персонал в екипа на ЕС за стабилизиране, включително пътни разходи до и от мястото на разполагане, възнаграждения, медицински осигуровки и надбавки, различни от дневните, както и надбавки за работа при трудни условия и риск.
   3.   Всеки командироващ орган, командировал член на персонала, носи отговорност по всякакви претенции, свързани с командироването, които са предявени от този член на персонала или се отнасят до него, както и за предприемането на действия срещу командированото лице.
   4.   Всички членове на персонала изпълняват задълженията си и действат в интерес на действието на ЕС за стабилизиране. Целият персонал спазва принципите и минималните стандарти за сигурност, установени с Решение 2013/С/190/01 на ВП (1).
   Член 7
   Привилегии и имунитети
   ВП гарантира, че персоналът на екипа на ЕС за стабилизиране се ползва със същите привилегии и имунитети като членовете на персонала на делегацията на Съюза в Мали.
   Член 8
   Политическо ръководство и наблюдение от КПС
   КПС дава политически насоки на екипа на ЕС за стабилизиране и наблюдава изпълнението им, без да се засягат отговорностите на ВП.
   Член 9
   Докладване
   1.   Ръководителят на екипа на ЕС за стабилизиране представя писмени доклади на ВП, КПС и други подготвителни органи на Съвета на всеки четири месеца, считано от началото на оперативната фаза. Той също така докладва на КПС и на други подготвителни органи на Съвета при поискване. Службите на ЕСВД докладват на КПС и на други подготвителни органи на Съвета при необходимост.
   2.   До края на своя мандат ръководителят на екипа на ЕС за стабилизиране представя на Съвета, ВП и Комисията пълен доклад за изпълнението на мандата.
   Член 10
   Финансови разпоредби
   1.   Референтната сума, предназначена за покриване на разходите, свързани с мандата на екипа на ЕС за стабилизиране, е 3 250 000 EUR.
   2.   Управлението на всички разходи се извършва в съответствие с правилата и процедурите, приложими за общия бюджет на Съюза. Няма ограничения за участието на физически и юридически лица при възлагането на обществени поръчки от страна на ръководителя на екипа на ЕС за стабилизиране. Освен това не се прилагат правила за произхода на стоките, закупени за екипа за стабилизиране.
   3.   Ръководителят на екипа на ЕС за стабилизиране отговаря за изпълнението на бюджета. Управлението на разходите се урежда с договор между ръководителя на екипа на ЕС за стабилизиране и Комисията.
   Член 11
   Сигурност
   1.   Делегацията на Съюза в Мали носи отговорност за сигурността на членовете на екипа и за гарантиране на спазването на минималните изисквания за сигурност, приложими към персонала на делегацията.
   2.   Ръководителят на екипа на ЕС за стабилизиране спазва указанията, дадени от регионалния служител по сигурността в Мали, във връзка с планирането на мерките за сигурност и тяхното правилно и ефективно изпълнение от страна на екипа.
   3.   Преди да поеме служебните си задължения, персоналът на екипа на ЕС за стабилизиране преминава задължително обучение по въпросите на сигурността. Той преминава и редовно опреснително обучение на място, организирано от регионалния служител по сигурността в Мали.
   Член 12
   Предоставяне на информация
   1.   Екипът на ЕС за стабилизиране спазва принципите и минималните стандарти за сигурност, установени с Решение 2013/С/190/01.
   2.   На ВП се разрешава да предоставя на Интегрираната многостранна мисия на ООН за стабилизиране в Мали (MINUSMA), при необходимост и в съответствие с оперативните нужди на екипа на ЕС за стабилизиране, класифицирана информация и документи на ЕС с ниво на класификация до „RESTREINT UE/EU RESTRICTED“, изготвени за целите на действието, в съответствие с правилата за сигурност за защита на класифицирана информация на ЕС от Решение 2013/C 190/01. За тази цел могат да бъдат сключвани договорености на местно равнище.
   3.   ВП може да делегира на ръководителя на екипа на ЕС за стабилизиране правомощията за предоставяне на информация, както и възможността за сключване на договореностите, посочени в настоящия член.
   Член 13
   Координация
   1.   ВП осигурява съгласуваността на изпълнението на настоящото решение с външната дейност на Съюза като цяло, включително програмите на Съюза за развитие, специалния представител на Европейския съюз за Сахел (СПЕС за Сахел), както и мисията на Европейския съюз по линия на ОПСО в Мали (EUCAP Sahel Mali) и военната мисия на Европейския съюз в подкрепа на обучението на въоръжените сили на Мали (EUTM Мали).
   2.   Екипът на ЕС за стабилизиране провежда редовни брифинги за мисиите на държавите членки в Мали.
   3.   Екипът на ЕС за стабилизиране си сътрудничи с всички международни участници, доколкото е целесъобразно, включително с MINUSMA.
   Член 14
   Преглед
   ЕСВД извършва преглед след приключване на действието, основан и на пълния доклад за изпълнението на мандата по член 9, параграф 2, който трябва да се представи на КПС.
   Член 15
   Влизане в сила и срок на действие
   Настоящото решение влиза в сила в деня на приемането му и срокът му на действие изтича на 31 октомври 2018 г.

      Съставено в Брюксел на 4 август 2017 година.

            За Съвета

            Председател

         M. MAASIKAS

      (1)  Решение на върховния представител на Съюза по въпросите на външните работи и политиката на сигурност от 19 април 2013 г. относно правилата за сигурност на Европейската служба за външна дейност (ОВ C 190, 29.6.2013 г., стр. 1).


title: Решение 2003/222/ОВППС на Съвета от 21 март 2003 година за сключване на споразумение между Европейския съюз и Бившата югославска република Македония относно статута на Европейските сили за действие (EUF) в Бившата югославска република Македония

text:
Важна правна забележка

|

32003D0222

Официален вестник n° L 082 , 29/03/2003 стр. 0045 - 0045 специално чешко издание глава 18 том 02 стр. 93  - 93 специално испанско издание глава 18 том 02 стр. 93  - 93 специално унгарско издание глава 18 том 02 стр. 93  - 93 специално литвийско издание глава 18 том 02 стр. 93  - 93 LV.ES глава 18 том 02 стр. 93  - 93 MT.ES глава 18 том 02 стр. 93  - 93 PL.ES глава 18 том 02 стр. 93  - 93 SK.ES глава 18 том 02 стр. 93  - 93 специално словенско издание глава 18 том 02 стр. 93  - 93

		20030321Решение 2003/222/ОВППС на Съветаот 21 март 2003 годиназа сключване на споразумение между Европейския съюз и Бившата югославска република Македония относно статута на Европейските сили за действие (EUF) в Бившата югославска република МакедонияСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 24 от него,като взе предвид препоръката на председателството,като има предвид, че:(1) На 27 януари 2003 г. Съветът прие Съвместно действие 2003/92/ОВППС относно военните операции на Европейския съюз в Бившата югославска република Македония [1].(2) Съгласно член 12 от настоящото съвместно действие статутът на Европейските сили за действие в Бившата югославска република Македония се урежда чрез споразумение с правителството на Бившата югославска република Македония на основание член 24 от Договора за Европейския съюз.(3) В изпълнение на решението на Съвета от 27 февруари 2003, с което бе разрешено на председателството да започне преговори, председателството договори споразумение с Бившата югославска република Македония относно статута на Европейските сили за действие (EUF) в Бившата югославска република Македония.(4) Споразумението следва да бъде одобрено,РЕШИ:Член 1Европейският съюз одобрява споразумението между Европейския съюз и Бившата югославска република Македония относно статута на Европейските сили за действие (EUF) в Бившата югославска република Македония.Текстът на споразумението е приложен към настоящото рещение.Член 2Председателят на Съвета посочва пълномощник, който да подпише споразумението от името на Европейския съюз.Член 3Настоящото решение се публикува в Официален вестник на Европейския съюз.Член 4Настоящото решение влиза в сила от деня на неговото приемане.Съставено в Брюксел на 21 март 2003 година.За СъветаПредседателG. Papandreou[1] ОВ L 34, 11.2.2003 г., стр. 26.--------------------------------------------------20030321ПРИЛОЖЕНИЕ--------------------------------------------------20030329Споразумениемежду Европейския съюз и Бившата югославска република Македония относно статуса на Европейските сили за действие в Бившата югославска република МакедонияЕВРОПЕЙСКИЯТ СЪЮЗ, наричан по-долу "ЕС",от една страна, иБИВШАТА ЮГОСЛАВСКА РЕПУБЛИКА МАКЕДОНИЯ, наричана по-долу "страна домакин",от друга страна,и двете наричани по-долу "страни",КАТО ИМАТ ПРЕДВИД:- поканата от президента на страната домакин от 17 януари 2003 г. и отговора на генералния секретар/върховния представител по общата външна политика и политиката на сигурност от 28 януари 2003 г.,- писмата на президента на страната домакин и на генералния секретар/върховния представител,- приетото от Съвета на Европейския съюз на 27 януари 2003 г. Съвместно действие 2003/92/ОВППС относно военните операции на Европейския съюз на територията на страната домакин,- подписаното на 9 април 2001 г. в Люксембург споразумение за стабилизиране и асоцииране на страната домакин, от една страна, и Европейските общности и техните държави-членки, от друга,- желанието на страната домакин да насърчи стабилността и да помогне на интеграцията си в Европейския съюз,- намерението на ЕС да увеличи усилията си, включително и чрез инструментите на външната европейска политика в областта на сигурността и отбраната, с цел да допринесе към доближаването на страната домакин към Европейския съюз,- споделеното желание на страната домакин да бъде част от един регион, където мирни и напредващи страни, в сътрудничество помежду си и с другите, се стремят да продължат интеграцията си в Европейския съюз,- факта, че привилегиите и имунитетите, предвидени в настоящото споразумение, не целят да обслужват лични интереси, а да осигурят успешното протичане на операцията на ЕС,СЕ СПОРАЗУМЯХА ЗА СЛЕДНОТО:Член първиПриложно поле и определения1. Разпоредбите на настоящото споразумение се прилагат по отношение на силите за действие на Европейския съюз и техния персонал.2. Разпоредбите на настоящото споразумение се прилагат само на територията на страната домакин.3. За целите на настоящото споразумение:а) "правителство" е правителството на страната домакин;б) "територия" е територията на страната домакин;в) "Европейски сили за действие" (EUF) са: щабквартирата на EUF и части/национални контингенти, които допринасят към създаването на устойчива и сигурна среда, техните ресурси и транспортни средства;г) "операция" е подготовката, разполагането, изпълнението и поддръжката на мисия с цел да се създаде устойчива и сигурна среда, най-вече в бившите кризисни зони;д) "командващ EUF" е командващият европейските сили в Скопие;е) "щабквартира на ЕС" е щабквартирата или нейните подразделения, където и да се намират, под военното командване на ЕС, които изпълняват военното ръководството и контрола на операцията;ж) "части/национални елементи" са частите и елементите на държавите-членки на Европейския съюз и на другите държави, участващи в операцията;з) "персонал на EUF" е цивилният и военният персонал, изпратен в EUF, който се намира на територията на страната домакин, освен ако настоящото споразумение не разпорежда друго, с изключение на персонала, нает на място, включително по договор;и) "инсталации" са помещенията и терените, необходими на EUF и за настаняване на персонала на EUF;й) "компетентни органи" са компетентните органи според правото на страната домакин по даден въпрос.Член 2Общи разпоредбиEUF спазват законите и правилата на страната домакин и се въздържат от всякакво действие или дейност, несъвместими с международния и необвързан характер на операцията.EUF съобщават на правителството на страната домакин местоположението на щабквартирата си, името на командващия EUF и числеността на силите.EUF съобщават редовно и незабавно на правителството на страната домакин броя на членовете на своя персонал, разположен на нейна територия, като и имената, чина и националността им.Член 3Легитимация1. Членовете на персонала на EUF се легитимират с идентификационна карта на EUF, която носят винаги със себе си. Правителството на страната домакин получава образец на идентификационната карта на EUF.2. Колите и другите транспортни средства на EUF имат обозначителен знак на EUF, за който компетентните органи на страната домакин са уведомени.3. EUF могат да издигат знамето на Европейския съюз, само или заедно със знамето на страната домакин.4. EUF могат да поставят отличителни знаци, като гербове, наименование или официални символи, на помещенията и превозните си средства. Униформите на персонала на EUF имат обозначителен знак на EUF.5. Надписите на официалните табели, поставени на помещенията на EUF, са написани на официалния език на страната домакин със същия размер на буквите, както на официалния език или езици на EUF.Член 4Преминаване на границите, пътувания и присъствие на територията на страната домакин1. Персоналът на EUF, оборудването и транспортните им средства преминават границата на страната домакин само на официалните гранични пунктове и по международните въздушни коридори.2. Членовете на персонала на EUF влизат на територията на страната домакин, като представят идентификационната си карта, издадена съгласно член 3, или при първото влизане с индивидуална или групова заповед, или с валиден документ за пътуване. При влизане на територията на страната домакин или при излизане те не се нуждаят от паспорти и визи и не подлежат на имиграционни проверки.3. По отношение на членовете на персонала на EUF не се прилагат разпоредбите на страната домакин за регистрация и контрол на чужденците, но те не получават право на постоянен престой или местожителство на територията на страната домакин.4. EUF представят удостоверение за освобождаване, придружено с инвентарен списък на оборудването и транспортните средства за операцията, които влизат на територията на страната домакин, придвижват се и излизат от нея. Това оборудване и транспортни средства се освобождават от всякакви други митнически документи и от всякакви инспекции. Един екземпляр от удостоверението се предава на компетентните органи при влизането или излизането от територията на страната домакин. Образецът на това удостоверение се договаря между EUF и компетентните органи на страната домакин.5. Членовете на персонала на EUF могат да управляват моторни превозни средства на територията на страната домакин, ако имат валидни свидетелства за правоуправление, национални, международни или военни. EUF предоставят на страната домакин списък на МПС, използвани от тях на територията ѝ. В списъка фигурират идентификационните данни и номерата.6. Страната домакин гарантира на EUF и на техния персонал свобода на придвижване на територията си.7. Организацията на територията на страната домакин на многомащабни придвижвания на персонал, оборудване и транспортни средства на EUF чрез летищата, железопътните линии или пътищата, използвани за ежедневен трафик, се координира предварително със съвместната група за координация, създадена по член 13.8. За целите на операцията EUF могат да използват без заплащане пътищата, мостовете, обществените летища. EUF заплащат в разумни размери услугите, които ползват по свое желание, при същите условия, които имат въоръжените сили на страната домакин.Член 5Привилегии и имунитети1. Помещенията и жилищата на EUF са неприкосновени. Агентите на страната домакин нямат право да проникват в тях, освен ако имат разрешение от командващия EUF.2. Помещенията и жилищата на EUF, мебелировката и другите предмети в тях, както и транспортните им средства не могат да бъдат предмет на обиск, реквизиция, запор или изпълнителна мярка.3. Архивите на EUF са неприкосновени по всяко време, където и да се намират.4. Кореспонденцията на EUF има статута, с който се ползва официалната кореспонденция по силата на Виенската конвенция за дипломатическите отношения от 18 април 1961 г.5. За стоките и услугите, които се внасят, за помещенията и жилищата, когато са предназначени за операцията, EUF не заплащат мита и такси и други подобни задължения на национално и местно равнище.6. За стоките и услугите, предназначени за операцията и закупени на място, страната домакин възстановява на EUF всички данъци и такси, включително ДДС, както и всички плащания от подобен характер съгласно националното законодателство.7. Страната домакин разрешава вноса на стоки, предназначени за операцията, като ги освобождава от мита, такси и други подобни, като се изключат разноските по складиране, транспорт и аналогични услуги.Член 6Привилегии и имунитети на персонала на EUF1. По отношение на привилегиите и имунитетите членовете на персонала на EUF се ползват със статут, еквивалентен на дипломатическите агенти по силата на Виенската конвенция за дипломатическите отношения от 18 април 1961 г.2. Членовете на персонала на EUF имат право да закупят или внесат без мита и без ограничение стоки за лична употреба и да изнесат тези стоки. За стоките и услугите, закупени на място, страната домакин възстановява ДДС и другите такси съгласно нейните закони.Член 7Униформа и оръжие1. Униформата се определя по правила, приети от командващия EUF.2. Членовете на персонала на EUF могат да носят оръжие и муниции, ако това им е позволено в командировъчните заповеди.Член 8Помощ от страната домакин и договори1. Страната домакин приема, ако е поканена, да помага на EUF да намери подходящи лагери.2. Ако се наложи, страната домакин предоставя безплатно постройки, на които е собственик.3. В рамките на възможностите си страната домакин допринася към подготовката, изпълнението и поддръжката на операцията. Страната домакин предоставя помощта и поддръжката си за операцията при същите условия, които е предвидила за собствените си въоръжени сили.4. EUF гарантират, че в границите на възможното ще ползват на място услугите, стоките и персонала, от които се нуждаят, според изискванията на операцията.Член 9Опазване на околната среда и културното наследство1. EUF, след консултации със страната домакин и според изискванията на операцията, спазват международните конвенции и законите на страната домакин относно защитата на околната среда (въздух, вода, почви), управлението на отпадъците, предотвратяването на шумовото замърсяване, защитата срещу лъченията (йонизиращи и нейонизиращи), защитата на природата, природните обекти, защитените природни обекти и устойчивото използване на природните богатства.2. EUF, след консултации със страната домакин и според изискванията на операцията, ще спазват международните конвенции и законите на страната домакин относно защитата на културното наследство и културните ценности.Член 10Смърт на членове на персонала на EUF1. Командващият на EUF има право да се заеме с репатрирането на починалите членове на персонала на EUF, както и на техните лични вещи и да издава необходимите за това разпоредби.2. Не се прави аутопсия на телата на починалите членове на персонала на EUF без съгласието на съответната държава и без присъствието на представител на EUF или на съответната държава.Член 11Военна полиция и взаимопомощКомандващият EUF може да създаде военно-полицейска част за поддръжка на реда в лагерите на EUF.Извън въпросните лагери военната полиция може, след консултация и в сътрудничество с военната полиция или полицията на страната домакин, да се намесва, за да осигури реда и дисциплината сред персонала на EUF.Член 12Комуникации1. EUF имат правото да инсталират и да използват радиопредаватели и радиоприемници, както и сателитни системи, като използват подходящи честоти, съобразявайки се със споразуменията по член 16.2. EUF имат право да комуникират без никакво ограничение чрез радио (включително чрез сателит и мобилни апарати), по телефон, телеграф, факс и други средства, да инсталират оборудването, необходимо за осъществяване на връзките, в лагерите на EUF и между тях, включително да опъват кабели за целите на операцията, след консултация със страната домакин.Член 13Обезщетение в случай на смърт, нараняване, вреда или загуба1. Исковете за обезщетения, произтичащи от дейността за потушаване на граждански вълнения или за защита на EUF и които са присъщи на нуждите на операцията, не се покриват от държавите-членки, нито от другите държави участнички в операцията, нито от финансовото споразумение за текущо финансиране, определено с решение на Съвета на Европейския съюз от 27 януари 2003 г. за финансиране общите разходи на операцията.2. Всички други искания за обезщетения ще бъдат разглеждани от съвместна комисия за обезщетенията, съставена от съвместната група за координация по член 14, от представители на EUF и от компетентните органи на страната домакин.Член 14Връзка и спорове1. Всички въпроси по приложението на настоящото споразумение се разглеждат от съвместната група за координация. Тази група се състои от представители на EUF и на компетентните органи на страната домакин.2. Когато няма предварително установено правило, споровете по тълкуването или приложението на настоящото споразумение се уреждат по дипломатически път между страната домакин и представителите на ЕС.Член 15Други разпоредби1. Правителството на страната домакин е отговорно за зачитането и признаването на привилегиите, имунитетите и правата на EUF и техния персонал, както са определени в настоящото споразумение, от страна на местните органи на властта.2. Нито една разпоредба в настоящото споразумение не отменя права, евентуално признати в други споразумения, на дадена държава-членка или на всяка друга държава, допринасяща към EUF, и не може да бъде тълкувана като отменяща ги.3. Страната домакин приема, че в случай на нужда EUF могат да бъдат подпомогнати от силите на НАТО и от щабквартирата на НАТО в Скопие, чийто статут и местоположение бяха определени чрез размяна на писма между Организацията на Северноатлантическия договор и правителството на Бившата Югославска република Македония от 18 май 2001 г. относно статута на щабквартирата на KFOR REAR и персонала на KFOR, установен постоянно или временно на територията на Бившата югославска република Македония, включително, ако е необходимо, използването на процедури, формуляри и официални документи, договорени между НАТО/KFOR и органите на Бившата югославска република Македония.Член 16Правила за прилаганеЗа прилагането на настоящото споразумение въпросите от текущ, административен или технически характер могат да бъдат договаряни чрез различни споразумения между командващия EUF и административните органи на страната домакин. Тези споразумения се отнасят, inter alia, до:- статута на местния персонал и местните договори,- посещения на официални лица,- системите за комуникация и информация, включително системата за радиовръзка,- координацията на информационните дейности,- обмен на информация,- медицинско обслужване от всякакъв вид, включително зъболечение,- защита на околната среда (дива фауна и природа),- помощта на страната домакин,- процедурите за обсъждане и уреждане на споровете,- правилата и процедурите, по които ще работи съвместната група за координация,- транспорт.Член 17Влизане в сила и осъществяване1. Настоящото споразумение влиза в сила след като страните се нотифицират писмено, че са приключили вътрешните процедури за влизане в сила.2. Настоящото споразумение може да бъде изменено чрез писмено споразумение, сключено между страните.3. Настоящото споразумение остава в сила до окончателното изтегляне на EUF или на съставящите ги елементи/единици.4. Настоящото споразумение може да бъде денонсирано чрез писмено съобщение до другата страна. Денонсирането влиза в сила четиридесет и пет дни след като другата страна получи съобщението за денонсиране.5. Отменянето или денонсирането на настоящото споразумение не отменя правата или задълженията за приложението му преди отменянето или денонсирането.6. Настоящото споразумение е съставено в два екземпляра на английски език.--------------------------------------------------20030329A. Писмо от Европейския съюзСкопие, 21 март 2003 г.Уважаеми господине,Имам честта да предложа, в случай че горепосоченото е приемливо за Вашето правителство, настоящото писмо и Вашето потвърждение да представляват сключване на споразумение между Европейския съюз и Бившата югославска република Македония за статута на Европейските сили за действие в Бившата югославска република Македония.Текстът на гореспоменатото споразумение, приложен към това писмо, беше одобрен на 21 март 2003 г. с решение на Съвета на Европейския съюз.Това писмо е също и нотификация от името на Европейския съюз по смисъла на член 17, параграф 1 от споразумението.Моля приемете, уважаеми господине, моите най-дълбоки почитания.За Европейския съюзAlexis BrouhnsСпециален представител на ЕСБ. Писмо от Бившата югославска република МакедонияСкопие, 21 март 2003 г.Уважаеми господине,От името на правителството на Република Македония имам честта да потвърдя получаването на Вашето писмо с днешна дата относно подписването на споразумение между Република Македония и Европейския съюз за статута на Европейските сили за действие в Република Македония, както и приложения текст на споразумението.Потвърждавам, че правителството прие текста на споразумението и счита, че тази размяна на писма заменя подписването.Все пак отбелязвам, че Република Македония не приема названието, което е използвано в гореспоменатото споразумение, тъй като конституционното название на моята страна е Република Македония.Моля приемете, уважаеми господине, моите най-дълбоки почитания.Държавен секретарRisto NikovskiВ. Писмо от Европейския съюзСкопие, 21 март 2003 г.Уважаеми господине,Имам честта да потвърдя получаването на Вашето писмо с днешна дата.Европейският съюз отбелязва, че е извършена размяната на писма между Европейския съюз и Бившата югославска република Македония, която замества подписването на споразумението между Европейския съюз и Бившата югославска република Македония за статуса на Европейските сили за действие в Бившата югославска република Македония, като ЕС отбелязва, че тази размяна на писма не може да бъде тълкувана като приемане или признаване от страна на Европейския съюз, под каквато и да било форма, на название, различно от "Бившата югославска република Македония".Моля приемете, уважаеми господине, моите най-дълбоки почитания.За Европейския съюзAlexis BrouhnsСпециален представител на ЕС--------------------------------------------------


title: Решение на Комисията от 26 май 1987 година за създаване на консултативен комитет по откриване на процедури за обществени поръчки

text:
Важна правна забележка

|

31987D0305

Официален вестник n° L 152 , 12/06/1987 стр. 0032 - 0033 специално финландско издание: глава 6 том 2 стр. 0155  специално шведско издание: глава 6 том 2 стр. 0155  специално чешко издание глава 01 том 01 стр. 168  - 169 специално испанско издание глава 01 том 01 стр. 168  - 169 специално унгарско издание глава 01 том 01 стр. 168  - 169 специално литвийско издание глава 01 том 01 стр. 168  - 169 LV.ES глава 01 том 01 стр. 168  - 169 MT.ES глава 01 том 01 стр. 168  - 169 PL.ES глава 01 том 01 стр. 168  - 169 SK.ES глава 01 том 01 стр. 168  - 169 специално словенско издание глава 01 том 01 стр. 168  - 169

		19870526Решение на Комисиятаот 26 май 1987 годиназа създаване на консултативен комитет по откриване на процедури за обществени поръчки(87/305/EИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като има предвид, че реалното и ефективно откриване на процедури за обществени поръчки в рамките на Общността представлява приоритетна цел за Общността във връзка със завършването на вътрешния пазар до 1992 г.;като има предвид, че постигането на тази цел предполага, че е необходимо Комисията да оцени по-добре икономическите, техническите, правните и социалните реалности на обществените поръчки, а заинтересованите страни да имат по-добра възможност за справяне с проблемите, които възникват при прилагането на правилата на Общността в тази област;като има предвид, че непосредственият и непрекъснатият контакт с икономическите интереси, действащи в областта на обществените поръчки за доставки, строителство и услуги, може да допринесе за постигането на целта;като има предвид, че най-подходящият начин за организиране на тези контакти е да се създаде, под егидата на Комисията, консултативен комитет, в който да са представени тези интереси; като има предвид още повече, че е подходящо да се осигури присъствието в този комитет на висококвалифицирани лица, способни да допринесат с общите си познания в областта на обществените поръчки на общностно равнище,РЕШИ:Член 1Под егидата на Комисията се създава Консултативен комитет по откриване на процедури за обществени поръчки в Общността (наричан по-долу "Комитетът").Член 2Задачата на Комитета е да подпомага Комисията или по искане на Комисията, или по своя собствена инициатива, при преценката на икономическите, техническите, правните и социалните аспекти на обществените поръчки. Задача на Комитета също е да даде възможност на съответните сектори да оценят по-пълноценно проблемите, които възникват при прилагането на правилата на Общността в тази област.Член 3Комитетът се състои от максимум 24 членове.Член 4Комитетът се състои от независими експерти с широко признат опит в областта на обществените поръчки на общностно равнище. Членовете на Комитета се определят от Комисията след консултации със съответните сектори от бизнеса и промишлеността.Член 5Мандатът на членовете на Комитета е две години. Той може да се подновява. След изтичане на двугодишния период, членовете на Комитета остават на длъжност, докато бъдат заменени или докато мандатът им бъде подновен.Мандатът на член на Комитета приключва преди изтичане на двугодишния период поради оттегляне или смърт. Комисията си запазва правото да прекрати мандата на член на Комитета по всяко време.Членът се заменя за останалата част от мандата в съответствие с процедурата, предвидена в член 4.За изпълняваните задачи не се получава възнаграждение.Член 6Списъкът на членовете се публикува от Комисията в Официален вестник на Европейските общности с информативна цел.Член 7Комитетът се председателства от представител на Комисията.Член 8Комитетът може да покани всяко лице, което е квалифицирано по въпрос от дневния ред, за участие в работата му като експерт.Експертите взимат участие в дискусията само във връзка с въпроса, по който са поканени да участват.Член 9Комитетът може да създава работни групи.Член 101. Комитетът заседава в помещенията на Комисията, когато е свикан от Комисията.2. Представителите на съответните отдели на Комисията участват в заседанията на Комитета и на работните групи.3. Секретариатът на Комитета и на работните групи се осигурява от отделите на Комисията.Член 11Без да се засягат разпоредбите на член 214 от Договора от членовете на Комитета и когато е подходящо, от експертите, поканени по процедурата, предвидена в член 8, се изисква да не разгласяват информация, която са придобили чрез работата си в Комитета или в работните групи, когато Комисията ги информира, че исканото становище или поставеният въпрос се отнасят до въпрос от поверителен характер.В такива случаи на заседанията присъстват само членовете на Комитета и представителите на отделите на Комисията.Член 12Настоящото решение влиза в сила на 26 май 1987 година.За КомисиятаCockfieldЗаместник-председател--------------------------------------------------


title: 2008/182/Евратом: Решение на Съвета от 25 февруари 2008 година за изменение на Решение на Съвета от 16 декември 1980 г. относно създаването на Консултативен комитет по програмата Ядрен синтез

text:
               4.3.2008

               BG

               Официален вестник на Европейския съюз

               L 59/15

      РЕШЕНИЕ НА СЪВЕТА

   от 25 февруари 2008 година
   за изменение на Решение на Съвета от 16 декември 1980 г. относно създаването на Консултативен комитет по програмата „Ядрен синтез“
   (2008/182/Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 7, четвърти параграф от него,
   като взе предвид Решение 2006/970/Евратом на Съвета от 18 декември 2006 г. относно Седмата рамкова програма на Европейската общност за атомна енергия (Евратом) за ядрени изследователски дейности и обучение (1), което също така допринася за създаването на общество, основано на знанието, базирайки се върху Европейското изследователско пространство,
   като взе предвид Решение 2006/976/Евратом на Съвета от 19 декември 2006 г. относно специалната програма за изпълнение на Седмата рамкова програма на Европейската общност за атомна енергия (Евратом) за дейности във връзка с ядрени изследвания и дейности по обучение (2007—2011 г.) (2), и по-специално член 7, параграф 2 от него, което предвижда, че за целите на прилагането на специалната програма Комисията се подпомага от консултативен комитет и че по въпроси, свързани с ядрения синтез, съставът на този комитет и подробните приложими правила за дейността му са в съответствие с определените с Решение на Съвета от 16 декември 1980 г. относно създаването на Консултативен комитет по програмата „Ядрен синтез“ (3) (наричани по-долу съответно „Решение на Съвета от 16 декември 1980 г.“ и „КК-ЯС“),
   като взе предвид Договора за присъединяване от 2005 г., и по-специално член 50 от него,
   като взе предвид Решение на Съвета от 16 декември 1980 г., и по-специално параграф 14 от него, който установява системата за гласуване на КК-ЯС,
   като има предвид, че:

               (1)

               КК-ЯС дава становищата си чрез система от пропорционално гласуване когато, действайки съгласно параграф 5, буква ж) от Решение на Съвета от 16 декември 1980 г., той определя приоритетните действия с оглед разпределянето на преференциална подкрепа.

               (2)

               На 21 март 2007 г. КК-ЯС единодушно препоръча актуализиране на системата на пропорционално гласуване, която да се прилага в Комитета, посочен в параграф 14 от Решение на Съвета от 16 декември 1980 г., при разглеждане на въпроси, свързани с ядрения синтез, за да бъдат включени правата на глас, определени за новите държави-членки в резултат на присъединяването им.

               (3)

               С оглед на изложеното по-горе е уместно Решението на Съвета от 16 декември 1980 г. да бъде съответно изменено,

         РЕШИ:
   Член единствен
   В параграф 14 от Решение на Съвета от 16 декември 1980 г. последните две изречения се заменят със следния текст:

      „Становищата, отнасящи се до параграф 5, буква ж), се приемат със следната система за гласуване чрез претегляне на гласовете:

                  Белгия

                  2

                  България

                  2

                  Чешка република

                  2

                  Дания

                  2

                  Германия

                  5

                  Естония

                  1

                  Гърция

                  2

                  Испания

                  3

                  Франция

                  5

                  Ирландия

                  2

                  Италия

                  5

                  Кипър

                  1

                  Латвия

                  1

                  Литва

                  2

                  Люксембург

                  1

                  Унгария

                  2

                  Малта

                  1

                  Нидерландия

                  2

                  Австрия

                  2

                  Полша

                  3

                  Португалия

                  2

                  Румъния

                  2

                  Словения

                  1

                  Словакия

                  2

                  Финландия

                  2

                  Швеция

                  2

                  Обединено кралство

                  5

                  Швейцария

                  2

                  Общо

                  64

            Необходимото за приемане на становище мнозинство е 33 гласа „за“ от най-малко 15 делегации“.

      Съставено в Брюксел на 25 февруари 2008 година.

            За Съвета

            Председател

         A. VIZJAK

      (1)  ОВ L 400, 30.12.2006 г., стр. 60.

      (2)  ОВ L 400, 30.12.2006 г., стр. 404.

      (3)  Непубликувано, но последно изменено с Решение 2005/336/Евратом на Съвета (ОВ L 108, 29.4.2005 г., стр. 64).


title: Решение за изпълнение (ЕС) 2016/2090 на Съвета от 21 ноември 2016 година за изменение на Решение 2009/790/ЕО за даване на разрешение на Република Полша да приложи мярка за дерогация от член 287 от Директива 2006/112/ЕО относно общата система на данъка върху добавената стойност

text:
               30.11.2016

               BG

               Официален вестник на Европейския съюз

               L 324/7

         РЕШЕНИЕ ЗА ИЗПЪЛНЕНИЕ (ЕС) 2016/2090 НА СЪВЕТА
   от 21 ноември 2016 година
   за изменение на Решение 2009/790/ЕО за даване на разрешение на Република Полша да приложи мярка за дерогация от член 287 от Директива 2006/112/ЕО относно общата система на данъка върху добавената стойност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395 от нея,
   като взе предвид предложението на Европейската комисия,
   като има предвид, че:

               (1)

               Съгласно член 287, точка 14 от Директива 2006/112/ЕО се разрешава на Република Полша („Полша“) да освободи от данък добавена стойност (ДДС) данъчно задължените лица, чийто годишен оборот не е по-висок от равностойността в национална валута на 10 000 EUR по обменния курс в деня на присъединяването ѝ.

               (2)

               С Решение 2009/790/ЕО на Съвета (2) беше разрешено на Полша до 31 декември 2012 г. и като дерогация, да освободи от ДДС данъчно задължените лица, чийто годишен оборот не е по-висок от равностойността в национална валута на 30 000 EUR по обменния курс в деня на присъединяването ѝ („мярката за дерогация“). Мярката за дерогация впоследствие беше удължена с Решение за изпълнение 2012/769/ЕС на Съвета (3) до 31 декември 2015 г. и с Решение за изпълнение (ЕС) 2015/1173 на Съвета (4) до 31 декември 2018 г.

               (3)

               С писмо, заведено в Комисията на 1 юни 2016 г., Полша поиска разрешение да увеличи този праг от 30 000 EUR на 40 000 EUR. Посредством това увеличение допълнителен брой малки данъчно задължени лица биха могли да се ползват от освобождаване от някои или всички свързани с ДДС задължения, установени в дял XI, глави 2—6 от Директива 2006/112/ЕО. Съответно тежестта на данъчните органи за одитиране на много малките предприятия също ще бъде намалена.

               (4)

               В съответствие с член 395, параграф 2, втора алинея от Директива 2006/112/ЕО, с писмо от 22 септември 2016 г., Комисията информира останалите държави членки за отправеното от Полша искане. С писмо от 23 септември 2016 г. Комисията съобщи на Полша, че разполага с пълната информация, необходима за разглеждане на искането.

               (5)

               В информацията, предоставена от Полша, се посочва, че още 24 000 данъчно задължени лица евентуално биха могли да се възползват от мярката за дерогация, за да намалят своите задължения по ДДС. Бюджетното въздействие от гледна точка на приходите от ДДС е оценено от Полша на 300 милиона PLN.

               (6)

               Като се има предвид, че един по-висок праг ще доведе до по-нататъшно намаляване на задълженията, свързани с ДДС, на най-малките предприятия, като те все пак ще имат право да изберат да прилагат общия режим за ДДС в съответствие с член 290 от Директива 2006/112/ЕО, на Полша следва да бъде разрешено да прилага по-високия праг за останалата част от периода на прилагане на Решение 2009/790/ЕО, който изтича на 31 декември 2018 г. При все това членове 281—294 от Директива 2006/112/ЕО относно специалния режим за малките предприятия са предмет на преразглеждане и поради това директива за изменение на тези членове би могла да влезе в сила преди посочената дата.

               (7)

               Дерогацията няма да се отрази върху собствените ресурси на Съюза с източник ДДС, тъй като Полша ще извърши изчисление на компенсация по член 6 от Регламент (ЕИО, Евратом) № 1553/89 на Съвета (5).

               (8)

               Поради това Решение 2009/790/ЕО следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Членове 1 и 2 от Решение 2009/790/ЕО се заменят със следното:

      „Член 1
      Чрез дерогация от член 287 от Директива 2006/112/ЕО на Република Полша се дава разрешение да предостави освобождаване от ДДС на данъчно задължените лица, чийто годишен оборот не е по-висок от равностойността в национална валута на 40 000 EUR по обменния курс в деня на присъединяването ѝ.
      Член 2
      Настоящото решение се прилага до настъпването на по-ранната от следните две дати: датата на влизане в сила на директива за изменение на членове 281—294 от Директива 2006/112/ЕО, отнасящи се до специалния режим за малките предприятия, или 31 декември 2018 г.“

   Член 2
   Адресат на настоящото решение е Република Полша.

      Съставено в Брюксел на 21 ноември 2016 година.

            За Съвета

            Председател

         P. PLAVČAN

      (1)  ОВ L 347, 11.12.2006 г., стр. 1.

      (2)  Решение 2009/790/ЕО на Съвета от 20 октомври 2009 г. за даване разрешение на Република Полша да приложи мярка за дерогация от член 287 от Директива 2006/112/ЕО относно общата система на данъка върху добавената стойност (ОВ L 283, 30.10.2009 г., стр. 53).

      (3)  Решение за изпълнение 2012/769/ЕС на Съвета от 4 декември 2012 г. за изменение на Решение 2009/790/ЕО за даване на разрешение на Република Полша да приложи мярка за дерогация от член 287 от Директива 2006/112/ЕО относно общата система на данъка върху добавената стойност (ОВ L 338, 12.12.2012 г., стр. 27).

      (4)  Решение за изпълнение (ЕС) 2015/1173 на Съвета от 14 юли 2015 г. за изменение на Решение 2009/790/ЕО за даване на разрешение на Република Полша да приложи мярка за дерогация от член 287 от Директива 2006/112/ЕО относно общата система на данъка върху добавената стойност (ОВ L 189, 17.7.2015 г., стр. 36).

      (5)  Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (ОВ L 155, 7.6.1989 г., стр. 9).


title: Решение на Съвета от 24 януари 2005 година за сключване на Споразумение под формата на размяна на писма относно временното прилагане на протокола, определящ, за периода от 1 юли 2004 година до 30 юни 2007 г., риболовните възможности и финансовите компенсации, предвидени в Споразумението между Европейската икономическа общност и Република Кот д'Ивоар относно риболова в крайбрежните води на Кот д'Ивоар

text:
Важна правна забележка

|

32005D0213

Официален вестник n° L 076 , 22/03/2005 стр. 0001 - 0002 Официален вестник n° L 159 , 13/06/2006 стр. 0254 - 0255

		20050124Решение на Съветаот 24 януари 2005 годиназа сключване на Споразумение под формата на размяна на писма относно временното прилагане на протокола, определящ, за периода от 1 юли 2004 година до 30 юни 2007 г., риболовните възможности и финансовите компенсации, предвидени в Споразумението между Европейската икономическа общност и Република Кот д'Ивоар относно риболова в крайбрежните води на Кот д'Ивоар(2005/213/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37, във връзка с първата алинея от член 300, параграф 2 от него,като взе предвид предложението на Комисията,като има предвид, че:(1) Съгласно условията на Споразумението между Европейската икономическа общност и Република Кот д'Ивоар относно риболова в крайбрежните води на Кот д'Ивоар [1] преди изтичането на действието на протокола към споразумението, договарящите страни трябва да влязат в преговори с цел да се споразумеят относно съдържанието на протокола за следващия период и за всякакви промени или допълнения, които да бъдат внесени в приложението.(2) Двете страни договориха, между 9 и 13 ноември 2003 г. в Абиджан, нов протокол, определящ риболовните възможности и финансовите компенсации. Настоящият протокол за периода от 1 юли 2004 г. до 30 юни 2007 г. беше парафиран на 3 март 2004 г. в Брюксел.(3) Съгласно протокола, рибарите от Общността получават възможности за риболов във водите под суверенитета или юрисдикцията на Кот д'Ивоар от 1 юли 2004 г. до 30 юни 2007 г.(4) Новият протокол трябва да започне да се прилага при първа възможност, за да не бъдат прекъснати извършваните риболовни дейности от корабите на Общността. За тази цел двете страни парафираха Споразумението под формата на размяна на писма, предвиждащо временното прилагане на парафирания протокол от следващия ден след деня на изтичане действието на протокола.(5) Методът на разпределяне на риболовните възможности между държавите-членки следва да се определи въз основа на традиционното разпределяне на риболовните възможности по силата на Споразумението за риболов.(6) Споразумението под формата на размяна на писма следва да бъде одобрено при условие на окончателното сключване на протокола от страна на Съвета,РЕШИ:Член 1Общността одобрява Споразумението под формата на размяна на писма относно временното прилагане на протокола, определящ, за периода от 1 юли 2004 г. до 30 юни 2007 г., риболовните възможности и финансовите компенсации, предвидени в Споразумението между Европейската икономическа общност и Република Кот д'Ивоар относно риболова в крайбрежните води на Кот д'Ивоар.Текстовете на Споразумението под формата на размяна на писма и на протокола са приложени към настоящото решение.Член 21. Риболовните възможности, определени в Протокола, се разпределят между държавите-членки, както следва:а) дълбоководни видове:Испания: 1300 GT (бруто тона) на месец, усреднено за годината;б) риболовни съдове за улов на риба тон:i) риболовни кораби за мрежов улов на риба тон- Франция: 17 кораба- Испания: 17 корабаii) риболовни кораби за повърхностен риболов на дълго влакно- Испания: 6 кораба- Португалия: 5 корабаiii) риболовни кораби за комбиниран улов на риба тон с въдица и влакно- Франция: 3 кораба.2. Ако постъпилите заявления за издаване на лицензии от горепосочените държави-членки не изчерпват определените в протокола риболовни възможности, Комисията може да разгледа заявления за издаване на лицензии от всяка друга държава-членка.Член 3Държавите-членки, които разполагат с кораби, извършващи риболов съгласно настоящото споразумение, уведомяват Комисията за количествата на улова от всеки вид риба в риболовната зона на Кот д'Ивоар, в съответствие с Регламент (ЕО) № 500/2001 на Комисията от 14 март 2001 г. относно установяването на подробни правила за прилагане на Регламент (ЕИО) № 2847/93 на Съвета относно контрола на улова на риболовните кораби на Общността в териториалните води на трети страни и в открито море [2].Член 4Председателят на Съвета се упълномощава да посочи лицата, оправомощени да подпишат от името на Общността Споразумението под формата на размяна на писма.Съставено в Брюксел на 24 януари 2005 година.За СъветаПредседателF. Boden[1] ОВ L 379, 31.12.1990 г., стр. 3. Споразумение, последно изменено с Протокола, определящ, за периода от 1 юли 2000 г. до 30 юли 2003 г., риболовните възможности и финансовия принос, предвидени в Споразумението между Европейската икономическа общност и Република Кот д'Ивоар относно риболова в крайбрежните води на Кот д'Ивоар (ОВ L 102, 12.4.2001 г., стр. 3).[2] ОВ L 73, 15.3.2001 г., стр. 8.--------------------------------------------------


title: Решение на Съвета от 3 юни 2010 година за подписването и временното прилагане на Споразумение между Европейския съюз и правителството на Социалистическа република Виетнам относно някои аспекти на въздухоплавателните услуги

text:
               5.11.2010

               BG

               Официален вестник на Европейския съюз

               L 288/1

         РЕШЕНИЕ НА СЪВЕТА
   от 3 юни 2010 година
   за подписването и временното прилагане на Споразумение между Европейския съюз и правителството на Социалистическа република Виетнам относно някои аспекти на въздухоплавателните услуги
   (2010/666/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С решение от 5 юни 2003 г. Съветът упълномощи Комисията да започне преговори с трети държави относно замяната на някои разпоредби в действащите двустранни споразумения със споразумение на равнището на Съюза.

               (2)

               От името на Съюза Комисията договори Споразумение с правителството на Социалистическа република Виетнам относно някои аспекти на въздухоплавателните услуги (наричано по-нататък „Споразумението“) в съответствие с механизмите и указанията в приложението към решението на Съвета от 5 юни 2003 г.

               (3)

               Споразумението, договорено от Комисията, следва да бъде подписано и временно прилагано при условие сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението между Европейския съюз и правителството на Социалистическа република Виетнам относно някои аспекти на въздухоплавателните услуги се одобрява от името на Съюза при условие сключването на споразумението на по-късна дата.
   Текстът на Споразумението е приложен към настоящото решение.
   Член 2
   Председателят на Съвета се оправомощава да определи лицето (лицата), упълномощено(и) да подпише(ат) споразумението при условие сключването му.
   Член 3
   До влизането му в сила споразумението се прилага временно от първия ден на първия месец след датата, на която страните са се нотифицирали взаимно за приключването на необходимите за целта процедури (1).
   Член 4
   Председателят на Съвета се упълномощава да извърши нотификацията, предвидена в член 7, параграф 2 от споразумението.
   Член 5
   Настоящото решение влиза в сила на датата на приемането му.
   Член 6
   Настоящото решение се публикува в Официален вестник на Европейския съюз.

      Съставено в Люксембург на 3 юни 2010 година.

            За Съвета

            Председател

         A. PÉREZ RUBALCABA

      (1)  Началната дата на временно прилагане на споразумението ще бъде публикувана в Официален вестник на Европейския съюз от Генералния секретариат на Съвета.
    ---documentbreak---

               5.11.2010

               BG

               Официален вестник на Европейския съюз

               L 288/1

         СПОРАЗУМЕНИЕ
   между Европейския съюз и правителството на Социалистическа република Виетнам относно някои аспекти на въздухоплавателните услуги
   ЕВРОПЕЙСКИЯТ СЪЮЗ,
   от една страна, и
   ПРАВИТЕЛСТВОТО НА СОЦИАЛИСТИЧЕСКА РЕПУБЛИКА ВИЕТНАМ,
   от друга страна
   (наричани по-долу „Страните“)
   КАТО ОТБЕЛЯЗВАТ, че са сключени двустранни споразумения за въздухоплавателни услуги между седемнадесет държави-членки на Европейския съюз и правителството на Социалистическа република Виетнам, съдържащи разпоредби, които са в противоречие с правото на Европейския съюз,
   КАТО ОТБЕЛЯЗВАТ, че Европейския съюз има изключителната компетентност по отношение на няколко аспекта, които могат да бъдат включени в двустранните споразумения за въздухоплавателни услуги между държави-членки на Европейския съюз и трети държави,
   КАТО ОТБЕЛЯЗВАТ, че съгласно правото на Европейския съюз въздушните превозвачи на Европейския съюз, установени в държава-членка, имат право на недискриминационен достъп до въздушни маршрути между държавите-членки на Европейския съюз и трети държави,
   КАТО ВЗЕХА ПРЕДВИД споразуменията между Европейския съюз и някои трети държави, предвиждащи възможността гражданите на тези трети държави да придобиват собственост във въздушни превозвачи, лицензирани в съответствие с правото на Европейския съюз,
   КАТО ПРИЗНАВАТ, че някои разпоредби на двустранните споразумения за въздухоплавателни услуги между държави-членки на Европейския съюз и правителството на Социалистическа република Виетнам, които са в противоречие с правото на Европейския съюз, трябва да бъдат приведени в съответствие с него, за да се установи надеждна правна основа за въздухоплавателните услуги между Европейския съюз и Социалистическа република Виетнам и да се запази непрекъснатостта на тези услуги,
   КАТО ОТБЕЛЯЗВАТ, че съгласно правото на Европейския съюз въздушните превозвачи по принцип не могат да сключват споразумения, които могат да се отразят на търговията между държави-членки на Европейския съюз и чиято цел или резултат са предотвратяването, ограничаването или нарушаването на конкуренцията,
   КАТО ПРИЗНАВАТ, че разпоредбите на двустранните споразумения за въздухоплавателни услуги, сключени между държави-членки на Европейския съюз и правителството на Социалистическа република Виетнам, които i) изискват или благоприятстват приемането на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията между въздушни превозвачи по съответните маршрути; или ii) засилват последиците от което и да такова споразумение, решение или съгласувана практика; или iii) прехвърлят на въздушните превозвачи или други частни икономически оператори отговорността за вземането на мерки, които предотвратяват, нарушават или ограничават конкуренцията между въздушните превозвачи по съответните маршрути, могат да направят неефективни правилата за конкуренцията, приложими за предприятията,
   КАТО ОТБЕЛЯЗВАТ, че целта на Европейския съюз, като част от тези преговори, не е да увеличи общия обем на въздушния трафик между Европейския съюз и Социалистическа република Виетнам, нито да наруши баланса между въздушните превозвачи на Европейския съюз и тези на Социалистическа република Виетнам, или да договори изменения на разпоредбите на действащите двустранни споразумения за въздухоплавателни услуги относно търговските права,
   СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държави-членки на Европейския съюз, а „Договори за ЕС“ означава Договорът за Европейския съюз и Договорът за функционирането на Европейския съюз.
   2.   Посочването във всяко от споразуменията, изброени в приложение 1, на граждани на държавата-членка, която е страна по това споразумение, се счита, че се отнася за граждани на държавите-членки на Европейския съюз.
   3.   Посочването във всяко от споразуменията, изброени в приложение 1, на въздушни превозвачи или авиокомпании на държавата-членка, която е страна по това споразумение, се счита, че се отнася за въздушни превозвачи или авиокомпании, определени от тази държава-членка.
   Член 2
   Определяне от държава-членка
   1.   Разпоредбите на параграфи 2 и 3 от настоящия член заменят съответните разпоредби в членовете, изброени в приложение 2, букви а) и б) съответно, във връзка с определянето на даден въздушен превозвач от съответната държава-членка, неговите лицензи и разрешения, дадени от правителството на Социалистическа република Виетнам, както и съответно отказа, отмяната, спирането или ограничаването на лицензите и разрешенията на въздушния превозвач.
   2.   При определяне на въздушен превозвач от държава-членка, правителството на Социалистическа република Виетнам дава съответните лицензи и разрешения с минимално процедурно забавяне, при условие че:

               i)

               въздушният превозвач е установен на територията на определящата държава-членка съгласно Договорите за ЕС и притежава валиден оперативен лиценз в съответствие с правото на Европейския съюз; и

               ii)

               от държавата-членка, отговорна за издаването на свидетелство за авиационен оператор, се упражнява и поддържа ефективен регулаторен контрол върху въздушния превозвач и съответният авиационен орган е ясно идентифициран при определянето; и

               iii)

               въздушният превозвач е притежаван пряко или чрез мажоритарно участие, и се контролира ефективно от държави-членки и/или граждани на държави-членки, и/или от други държави, изброени в приложение 3, и/или от граждани на такива други държави.

         3.   Правителството на Социалистическа република Виетнам може да откаже, отмени, спре действието или ограничи лицензите или разрешенията на даден въздушен превозвач, определен от държава-членка, когато:

               i)

               въздушният превозвач не е установен на територията на определящата го държава-членка съгласно Договорите за ЕС или няма валиден оперативен лиценз в съответствие с правото на Европейския съюз; или

               ii)

               не се упражнява или не се поддържа ефективен регулаторен контрол над въздушния превозвач от държавата-членка, отговорна за издаването на неговото свидетелство за авиационен оператор, или съответният авиационен орган не е ясно идентифициран при определянето; или

               iii)

               въздушният превозвач не е притежаван пряко или чрез мажоритарно участие, и не се контролира ефективно от държави-членки и/или граждани на държави-членки, и/или от други държави, изброени в приложение 3, и/или от граждани на такива други държави.

         При упражняването на правото си по този параграф, правителството на Социалистическа република Виетнам няма да прилага дискриминация между въздушните превозвачи на Европейския съюз на основание на тяхната националност.
   Член 3
   Безопасност
   1.   Разпоредбите на параграф 2 от настоящия член допълват членовете, изброени в приложение 2, буква в).
   2.   Когато държава-членка е определила въздушен превозвач, регулаторният контрол над който се упражнява и поддържа от друга държава-членка, правата на Социалистическа република Виетнам съгласно разпоредбите за безопасност на споразумението между държавата-членка, която е определила въздушния превозвач, и правителството на Социалистическа република Виетнам, се прилагат еднакво по отношение на приемането, упражняването или поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
   Член 4
   Съответствие с правилата за защита на конкуренцията
   1.   Двустранните споразумения, сключени между държавите-членки и правителството на Социалистическа република Виетнам, не засягат правилата относно защитата на конкуренцията на страните.
   2.   Действието на разпоредбите, изброени в приложение 2, буква г), се прекратява.
   Член 5
   Приложения към споразумението
   Приложенията към настоящото споразумение са неразделна част от него.
   Член 6
   Ревизия или изменение
   Страните могат по всяко време да ревизират или изменят настоящото споразумение по взаимно съгласие.
   Член 7
   Влизане в сила и временно прилагане
   1.   Настоящото споразумение влиза в сила, когато Страните са се нотифицирали взаимно в писмена форма, че съответните им вътрешни процедури, необходими за неговото влизане в сила, са изпълнени.
   2.   Независимо от параграф 1, Страните са съгласни да прилагат временно настоящото споразумение от първия ден на месеца след датата, на която Страните са се нотифицирали взаимно за приключването на необходимите за целта процедури.
   3.   Споразуменията и другите договорености между държави-членки и правителството на Социалистическа република Виетнам, които към датата на подписване на настоящото споразумение все още не са влезли в сила и не се прилагат временно, са изброени в приложение 1, буква б). Настоящото споразумение се прилага към всички подобни споразумения и договорености от влизането им в сила или временното им прилагане.
   Член 8
   Прекратяване
   1.   В случай че дадено споразумение, посочено в приложение 1, бъде прекратено, всички разпоредби от настоящото споразумение, които се отнасят до съответното споразумение, посочено в приложение 1, се прекратяват в същия момент.
   2.   В случай че всички споразумения, посочени в приложение 1, бъдат прекратени, настоящото споразумение се прекратява в същия момент.

      В потвърждение на което долуподписаните надлежно упълномощени лица подписаха настоящото споразумение.
      Съставено в Брюксел в два еднообразни екземпляра на 4 октомври 2010 година на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и виетнамски език.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Социалистическа република Виетнам
         Por el Gobierno de la República Socialista de Vietnam
         Za vládu Vietnamské socialistické republiky
         For regeringen for Den Socialistiske Republik Vietnam
         Für die Regierung der Sozialistischen Republik Vietnam
         Vietnami Sotsialistliku Vabariigi valitsuse nimel
         Για την κυβέρνηση της Σοσιαλιστικής Δημοκρατίας του Βιετνάμ
         For the Government of the Socialist Republic of Vietnam
         Pour le gouvemement de la République socialiste du Viêt Nam
         Per il govemo della Repubbhca socialista del Vietnam
         Vjetnamas Sociālistiskās Republikas valdības vārdā –
         Vietnamo Socialistinės Respublikos Vyriausybės vardu
         A Vietnami Szocialista Köztársaság kormánya részéről
         Ghall-Gvern tar-Repubblika Soċjalista tal-Vjetnam
         Voor de Regering van de Socialistische Republiek Vietnam
         W imieniu Rządu Socjalistycznej Republiki Wietnamu
         Pelo Govemo da República Socialista do Vietname
         Pentru Guvernul Republicii Socialiste Vietnam
         Za vládu Vietnamskej socialistickej republiky
         Za vlado Socialistične republike Vietnam
         Vietnamin sosialistisen tasavallan hallituksen puolesta
         För Socialistiska republiken Vietnams regering

   ПРИЛОЖЕНИЕ 1

      Списък на споразуменията, посочени в член 1 от настоящото споразумение

               а)

               Споразумения за въздухоплавателни услуги между правителството на Социалистическа република Виетнам и държави-членки на Европейския съюз, които към датата на подписване на настоящото споразумение са били сключени, подписани и/или се прилагат временно:

                           —

                           Споразумение за въздухоплавателни услуги между Австрийското федерално правителство и правителството на Социалистическа република Виетнам, съставено в Ханой на 27 март 1995 г., наричано в приложение 2 „Споразумение Виетнам — Австрия“;

                                       —

                                       Последно изменено с Протокол за разбирателство, съставен в Ханой на 5 април 2006 г.;

                           —

                           Споразумение между правителството на Кралство Белгия и правителството на Социалистическа република Виетнам относно въздушния транспорт, съставено в Брюксел на 21 октомври 1992 г., наричано в приложение 2 „Споразумение Виетнам — Белгия“;

                           —

                           Спогодба между правителството на Народна република България и правителството на Социалистическа република Виетнам за въздушни линии между и отвъд техните съответни територии, подписана в София на 1 октомври 1979 г., наричана в приложение 2 „Спогодба Виетнам — България“;

                           —

                           Споразумение между правителството на Чешката република и правителството на Социалистическа република Виетнам за въздухоплавателни услуги, съставено в Прага на 23 май 1997 г., наричано в приложение 2 „Споразумение Виетнам — Чешка република“;

                           —

                           Споразумение за въздухоплавателни услуги между правителството на Кралство Дания и правителството на Социалистическа република Виетнам, съставено в Ханой на 25 септември 1997 г., наричано в приложение 2 „Споразумение Виетнам — Дания“;

                                       —

                                       Да се чете заедно с Меморандума за разбирателство между Кралство Дания, Кралство Норвегия и Кралство Швеция и Социалистическа република Виетнам, съставен в Ханой на 25 септември 1997 г.;

                           —

                           Споразумение за въздухоплавателни услуги между правителството на Република Финландия и правителството на Социалистическа република Виетнам, подписано в Ханой на 26 октомври 2000 г., наричано в приложение 2 „Споразумение Виетнам — Финландия“;

                           —

                           Споразумение за въздухоплавателни услуги между правителството на Френската република и правителството на Социалистическа република Виетнам, съставено в Париж на 14 април 1977 г., наричано в приложение 2 „Споразумение Виетнам — Франция“;

                           —

                           Споразумение за въздушен транспорт между правителството на Федерална република Германия и правителството на Социалистическа република Виетнам, съставено в Бон на 26 август 1994 г., наричано в приложение 2 „Споразумение Виетнам — Германия“;

                           —

                           Споразумение между правителството на Република Унгария и правителството на Социалистическа република Виетнам относно въздухоплавателни услуги, съставено в Ханой на 4 февруари 1998 г., наричано в приложение 2 „Споразумение Виетнам — Унгария“;

                           —

                           Споразумение между правителството на Великото херцогство Люксембург и правителството на Социалистическа република Виетнам за въздухоплавателни услуги, съставено в Люксембург на 26 октомври 1994 г., наричано в приложение 2 „Споразумение Виетнам — Люксембург“;

                           —

                           Споразумение между Кралство Нидерландия и Социалистическа република Виетнам за въздухоплавателни услуги между и извън съответните им граници, съставено в Ханой на 1 октомври 1993 г., наричано в приложение 2 „Споразумение Виетнам — Нидерландия“;

                           —

                           Споразумение за въздушен транспорт между правителството на Полската народна република и правителството на Социалистическа република Виетнам, съставено във Варшава на 11 септември 1976 г., наричано в приложение 2 „Споразумение Виетнам — Полша“;

                           —

                           Споразумение за въздушен транспорт между правителството на Португалската република и правителството на Социалистическа република Виетнам, съставено в Лисабон на 3 февруари 1998 г., наричано в приложение 2 „Споразумение Виетнам — Португалия“;

                           —

                           Споразумение между правителството на Социалистическа република Румъния и правителството на Социалистическа република Виетнам относно гражданския въздушен транспорт, съставено в Ханой на 26 юни 1979 г., наричано в приложение 2 „Споразумение Виетнам — Румъния“;

                           —

                           Споразумение за въздухоплавателни услуги между правителството на Кралство Швеция и правителството на Социалистическа република Виетнам, съставено в Ханой на 25 септември 1997 г., наричано в приложение 2 „Споразумение Виетнам — Швеция“;

                                       —

                                       Да се чете заедно с Меморандума за разбирателство между Кралство Дания, Кралство Норвегия и Кралство Швеция и Социалистическа република Виетнам, съставен в Ханой на 25 септември 1997 г.;

                           —

                           Споразумение за въздушен транспорт между правителството на Словашката република и правителството на Социалистическа република Виетнам, съставено в Ханой на 6 ноември 1997 г., наричано в приложение 2 „Споразумение Виетнам — Словашка република“;

                           —

                           Споразумение между правителството на Обединеното кралство Великобритания и Северна Ирландия и правителството на Социалистическа република Виетнам за въздухоплавателни услуги, съставено в Лондон на 19 август 1994 г., наричано в приложение 2 „Споразумение Виетнам — Обединено кралство“;

                                       —

                                       Последно изменено с размяна на ноти, извършена в Ханой на 8 и 26 септември 2000 г.;

               б)

               Споразуменията за въздухоплавателни услуги и други договорености, парафирани или подписани между правителството на Социалистическа република Виетнам и държави-членки на Европейския съюз, които към датата на подписване на настоящото споразумение все още не са влезли в сила и не се прилагат временно.

         ПРИЛОЖЕНИЕ 2

      Списък на членовете в споразуменията, изброени в приложение 1 и посочени в членове 2—4 от настоящото споразумение

               а)

               Определяне от държава-членка:

                           —

                           Член 3, параграф 5 от Споразумението Виетнам — Австрия;

                           —

                           Член 3, параграф 4 от Спогодбата Виетнам — България;

                           —

                           Член 3, параграф 4 от Споразумението Виетнам — Дания;

                           —

                           Член 4, параграф 4 от Споразумението Виетнам — Чешка република;

                           —

                           Член 4, параграф 5 от Споразумението Виетнам — Финландия;

                           —

                           Член 7, параграф 4 от Споразумението Виетнам — Франция;

                           —

                           Член 3, параграф 4 от Споразумението Виетнам — Германия

                           —

                           Член 3, параграф 4 от Споразумението Виетнам — Унгария;

                           —

                           Член 3, параграф 4 от Споразумението Виетнам — Люксембург;

                           —

                           Член 4, параграф 4 от Споразумението Виетнам — Нидерландия;

                           —

                           Член 3, параграф 2 от Споразумението Виетнам — Полша;

                           —

                           Член 3, параграф 4 от Споразумението Виетнам — Португалия;

                           —

                           Член 3 от Споразумението Виетнам — Румъния;

                           —

                           Член 3, параграф 4 от Споразумението Виетнам — Швеция

                           —

                           Член 3, параграф 4 от Споразумението Виетнам — Словашка република;

                           —

                           Член 4, параграф 4 от Споразумението Виетнам — Обединено кралство;

               б)

               Отказ, отмяна, спиране или ограничаване на лицензите или разрешенията:

                           —

                           Член 4, параграф 1, буква а) от Споразумението Виетнам — Австрия;

                           —

                           Член 5, параграф 1, буква г) от Споразумението Виетнам — Белгия;

                           —

                           Член 4, буква а) от Спогодбата Виетнам — България

                           —

                           Член 5, параграф 1, буква а) от Споразумението Виетнам — Чешка република;

                           —

                           Член 4, параграф 1, буква а) от Споразумението Виетнам — Дания;

                           —

                           Член 5, параграф 1, буква а) от Споразумението Виетнам — Финландия;

                           —

                           Член 9, параграф 1, буква а) от Споразумението Виетнам — Франция;

                           —

                           Член 4, параграф 1 от Споразумението Виетнам — Германия;

                           —

                           Член 4, параграф 1, буква а) от Споразумението Виетнам — Унгария;

                           —

                           Член 4, параграф 1, буква в) от Споразумението Виетнам — Люксембург;

                           —

                           Член 5, параграф 1, буква в) от Споразумението Виетнам — Нидерландия;

                           —

                           Член 4, параграф 1 от Споразумението Виетнам — Полша;

                           —

                           Член 4, параграф 1, буква а) от Споразумението Виетнам — Португалия;

                           —

                           Член 4 от Споразумението Виетнам — Румъния;

                           —

                           Член 4, параграф 1, буква а) от Споразумението Виетнам — Швеция

                           —

                           Член 4, параграф 1, буква а) от Споразумението Виетнам — Словашка република;

                           —

                           Член 5, параграф 1, буква а) от Споразумението Виетнам — Обединено кралство;

               в)

               Безопасност:

                           —

                           Член 6а от Споразумението Виетнам — Австрия;

                           —

                           Член 7 от Споразумението Виетнам — Белгия;

                           —

                           Член 11 от Споразумението Виетнам — Чешка република;

                           —

                           Член 18 от Споразумението Виетнам — Финландия;

                           —

                           Член 4 от Споразумението Виетнам — Франция;

                           —

                           Член 9 от Споразумението Виетнам — Унгария;

                           —

                           Член 6 от Споразумението Виетнам — Люксембург;

                           —

                           Член 14 от Споразумението Виетнам — Нидерландия;

                           —

                           Член 9 от Споразумението Виетнам — Румъния;

                           —

                           Член 7 от Споразумението Виетнам — Словашка република;

                           —

                           Член 9а от Споразумението Виетнам — Обединено кралство;

               г)

               Съответствие с правилата за защита на конкуренцията:

                           —

                           Член 13, параграфи 1 и 7 от Споразумението Виетнам — Белгия;

                           —

                           Член 9, параграфи 3—8 от Спогодбата Виетнам — България;

                           —

                           Член 7, параграф 2 от Споразумението Виетнам — Чешка република;

                           —

                           Член 11, параграф 2 от Споразумението Виетнам — Дания;

                           —

                           Член 12, параграфи 2—7 от Споразумението Виетнам — Франция;

                           —

                           Член 6, параграфи 1 и 4—6 от Споразумението Виетнам — Унгария;

                           —

                           Член 11, параграфи 2—4 от Споразумението Виетнам — Люксембург;

                           —

                           Член 6, параграфи 2—6 от Споразумението Виетнам — Нидерландия;

                           —

                           Член 20, параграфи 2 и 4 от Споразумението Виетнам — Полша;

                           —

                           Член 16, параграфи 2—6 от Споразумението Виетнам — Португалия;

                           —

                           Член 14, параграфи 1—6 от Споразумението Виетнам — Румъния;

                           —

                           Член 12, параграфи 3, 5 и 6 от Споразумението Виетнам — Словашка република;

                           —

                           Член 11, параграф 2 от Споразумението Виетнам — Швеция;

                           —

                           Член 7, параграфи 3 и 4 от Споразумението Виетнам — Обединено кралство.

         ПРИЛОЖЕНИЕ 3

      Списък на другите държави, посочени в член 2 от настоящото споразумение

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария за въздушен транспорт)


title: 2011/370/ЕС: Решение на Съвета от 20 юни 2011 година за назначаване на заместник-член от Испания в Комитета на регионите

text:
               25.6.2011

               BG

               Официален вестник на Европейския съюз

               L 166/26

         РЕШЕНИЕ НА СЪВЕТА
   от 20 юни 2011 година
   за назначаване на заместник-член от Испания в Комитета на регионите
   (2011/370/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Albert MORENO HUMET се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член в Комитета на регионите за остатъка от мандата, а именно до 25 януари 2015 г.:

               —

               г-н Senén FLORENSA I PALAU, Secretario de Asuntos Exteriores, Generalitat de Cataluña.

         Член 2
   Настоящото решение влиза в сила в деня на приемането му.

      Съставено в Люксембург на 20 юни 2011 година.

            За Съвета

            Председател

         MATOLCSY Gy.

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.